Държавен вестник, бр. 18, 2013 г., стр. 120

СТР.  120	
Д Ъ Р Ж А В Е Н  В Е С Т Н И К 	
БРОЙ  18
МПС и възстановяват придобита в Република 
България правоспособност за управление на 
МПС, в свидетелството не се отразява код 70.
(9) Свидетелство за управление на МПС по 
ал. 1, т. 3, което е изгубено или откраднато, 
се издава на база доказателства от компе­
тентните власти на държавата, която е издала 
оригиналното свидетелство. Запитвания до 
компетентните власти се правят чрез отдел 
„Пътна полиция“ при ГДНП. За обстоятел­
ствата по издаване на българско свидетелство 
се уведомява държавата, издала изгубеното/
откраднатото свидетелство.
(10) Предварително запитване до компе­
тентните органи в държавата, издала свиде­
телството за управление на МПС по ал. 1, 
се извършва чрез отдел „Пътна полиция“ 
при ГДНП при основателни съмнения за 
автентичността на представеното за подмяна 
свидетелство.“
§ 15. В чл. 20 се правят следните изменения 
и допълнения:
1. Точка 2 се изменя така:
„2. заповед за прилагане на принудителна 
административна мярка;“.
2. Създава се т. 3:
„3. съставен акт за установяване на адми­
нистративното нарушение, в изрично предви­
дените от ЗДвП случаи.“
§ 16. Член 21 се изменя така:
„Чл. 21. (1) Когато свидетелството за управ­
ление на МПС не е отнето със съставянето на 
акта за установяване на административното 
нарушение, датата, месецът и годината на 
отнемане на свидетелството за управление, 
както и неговият номер се отбелязват върху 
документа по чл. 20, т. 1 или 2, послужил за 
отнемането. Информацията се съхранява и 
на магнитен носител.
(2) Статусът на българско свидетелство за 
управление на МПС се променя в АИС – БДС 
от звеното „Пътна полиция“ при СДВР или 
ОДМВР, отнело свидетелството.“ 
§ 17. Член 22 се изменя така:
„Чл. 22. (1) Отнетите български национал­
ни свидетелства за управление на МПС се 
съхраняват в структурите, които са ги изда­
ли, до настъпването на правно основание за 
връщането им.
(2) Отнетите чуждестранни свидетелства 
за управление на МПС, чиито притежатели 
са установили обичайното си пребиваване в 
Република България, се съхраняват в звената 
„Пътна полиция“ при СДВР или ОДМВР по 
постоянен адрес на лицето. 
(3) Отнетите чуждестранни свидетелства за 
управление на МПС, чиито притежатели не 
са установили обичайното си пребиваване в 
Република България, се изпращат чрез отдел 
„Пътна полиция“ при ГДНП на компетентните 
власти в държавата, издала свидетелството, 
доколкото не е предвидено друго.“
§ 18. В чл. 24 се правят следните изменения 
и допълнения:
1. В ал. 1 т. 2 се изменя така:
„2. отпадане на основанието по чл. 171, т. 1, 
букви „а“, „г“, „д“ или „е“ от ЗДвП.“
2. Създават се ал. 3, 4 и 5:
„(3) Отнетите свидетелства за управление 
на МПС с наложено наказание лишаване от 
право да се управлява МПС на основание 
чл. 174, ал. 2 ЗДвП или чл. 343г от Наказа­
телния кодекс се връщат след представяне на 
предвидените в ЗДвП документи.
(4) Отнетите свидетелства за управление 
на МПС с наложено наказание лишаване от 
право да се управлява МПС поради отнемане 
на всички контролни точки не се връщат на 
лицето. На водача се издава ново свидетелство 
по реда на чл. 14, ал. 1 във връзка с чл. 12, 
ал. 1, т. 3.
(5) При връщане на отнето българско 
национално свидетелство за управление на 
МПС се променя статусът му в АИС – БДС.“
§ 19. В чл. 25 се правят следните изменения 
и допълнения:
1. В изречение второ на ал. 3 думите „ал. 2, 
т. 1 и 2“ се заменят с „ал. 2, т. 1“.
2. В ал. 7 т. 2 се изменя така:
„2. когато няма наказания за нарушение 
на правилата за движение по пътищата през 
последните 6 години.“
§ 20. В чл. 26 се правят следните изменения 
и допълнения:
1. В ал. 1 думите „за срок до един месец“ 
се заличават.
2. В ал. 2 думите „за посочения в ал. 1 
срок“ се заменят със „за срок от един месец“.
3. В ал. 3 думите „при връчване на на­
казателното постановление“ се заменят със 
„след изпълнение на задължението по чл. 190, 
ал. 3 ЗДвП“.
4. Алинея 4 се изменя така:
„(4) При връчване на наказателното по­
становление и доброволно заплащане на на­
ложената глоба контролният талон се връща 
незабавно.“
5. Създават се ал. 5, 6 и 7: 
„(5) Наказателното постановление заменя 
контролния талон за период един месец след 
влизането му в сила, съответно решението 
или определението на съда при обжалване.
(6) На водач, на който при съставяне на 
акт за нарушение по ЗДвП е отнет контролен 
талон „Водач на МПС без наказания“, същият 
се връща след изпълнение от водача на за­
дължението по чл. 190, ал. 3 ЗДвП. 
(7) В случаите по ал. 6 за установени на­
рушения, за които е предвидено наказание 
лишаване от право да се управлява МПС, след 
изтърпяване на наказанието и изпълнение на 
задължението по чл. 190, ал. 3 ЗДвП на водача 
се издава контролен талон по чл. 25, ал. 1.“
§ 21. В чл. 28 се правят следните изменения 
и допълнения: